b'\n_START_ARTICLE_\nStolnica svetega Gervazija in Protazija, Soissons\n_START_SECTION_\nZgodovina\n_START_PARAGRAPH_\nKor s prvotno tri nadstropno vi\xc5\xa1ino in izjemno visokim svetlobnim nadstropjem je bil dokon\xc4\x8dan leta 1211. To je bilo prej kot v Chartresu, na katerem naj bi bil zasnovana. Delo se je nato nadaljevalo v ladji do konca 13. stoletja. _NEWLINE_Enotni zahodni stolp izvira iz sredine 13. stoletja in je imitacija tistih v Notre-Dame de Paris, ki je enake vi\xc5\xa1ine (66 m). Stolp je bil obnovljen po tem, da je bil del ladje v prvi svetovni vojni hudo po\xc5\xa1kodovan. Na drugi strani fasade je bil prvotno na\xc4\x8drtovan, vendar nikoli zgrajen ujemajo\xc4\x8d se stolp.\n_START_SECTION_\nOpis\n_START_PARAGRAPH_\nNajstarej\xc5\xa1a sestavina stolnice v Soissonsu je ju\xc5\xbeni transept iz leta 1180. Ima okrogel konec in \xc5\xa1e vedno tradicionalno \xc5\xa1tiridelno stensko konstrukcijo, ladja je bila \xc5\xbee v treh delih. Ta transept s svojim zelo ozkim in lahkim polo\xc5\xbeajem stebrov se v literaturi omenja kot eden najbolj\xc5\xa1ih v zgodnji gotiki. Sposobnost gotskih graditeljev, da ustvarijo estetske strukture rebrastega oboka in koni\xc4\x8dastega loka, so \xc5\xbee tukaj, na pragu visoke gotike, zelo razviti._NEWLINE_Severni transept ima popolnoma druga\xc4\x8den slog. Zgrajen je bil v za\xc4\x8detku 14. stoletja in ima \xc5\xa1e vedno originalna okna, \xc5\xbearkasta razli\xc4\x8dica med letoma 1270 in 1380._NEWLINE_Ladja je \xc5\xbee del kasnej\xc5\xa1e razvojne faze gotike. Zgrajena je bila kmalu po letu 1190 in ima tristopenjsko  vi\xc5\xa1ino, kot je bila na za\xc4\x8detku gotike, vendar v precej druga\xc4\x8dnih razmerjih. Arkadni del je zelo visok in veliko ve\xc4\x8dja so tudi okna. Vmes le\xc5\xbei \xc5\xa1tiridelni triforij. Tukaj je bilo dose\xc5\xbeeno popolno ravnovesje med arkadami in svetlobnim nadstropjem. Oba imata enake dimenzije. Nikjer v zgodovini arhitekture ni bilo tak\xc5\xa1nih oken. _NEWLINE_Notranjost je veliko bolje ohranjena kot fasada. Kor konca stolnice ima vitraj iz 13. stoletja. Tapiserija iz 15. stoletja prikazuje \xc5\xbeivljenje mu\xc4\x8dencev Gervazija in Protazija, za\xc5\xa1\xc4\x8ditnika stolnice. Rubensov Poklon pastirjev visi v severnem transeptu, kakor tudi slika Philipa de Champaigna._NEWLINE_Maurice Durufl\xc3\xa9 je ustvaril svoje delo za orgle "Fugue sur" \xc2\xa0Le carillon des heures\xc2\xa0 de la Cath\xc3\xa9drale de Soissons" op. 12 (1962)_NEWLINE_Nekateri vitra\xc5\xbei iz stolnice so na stalni razstavi v Walters Art Museum v Baltimoru, Maryland  in Isabella Stewart Gardner Museum v Bostonu.\n_START_SECTION_\nPo\xc5\xa1kodbe zaradi nevihte 2017\n_START_PARAGRAPH_\n12. januarja 2017, med zimsko nevihto, so mo\xc4\x8dni vetrovi pritisnili v pomemben del okna zahodne vrtnice.  Velike kamnite ko\xc5\xa1\xc4\x8dke okenskega okrasja in deli obarvanega stekla so padli na orgle ma meganizem za upravljanje cevi, ki so pod oknom, kar je povzro\xc4\x8dilo hude po\xc5\xa1kodbe instrumenta.'